經數: 一七一八

經名: 妙法蓮華經文句卷第九上

頁數: 一二一

上              欄

大品十八空. 如實相卽第一義空. 不[&FFFF]#倒卽

內空. 內無六入我我所. 不[&FFFF]#倒不動卽外

空. 外不爲六塵流動也. 不退者卽內外空.

十二入空故. 故言不退. 不轉卽空空. 空破

諸法. 諸法是所破. 空是能破. 無復諸法唯

有空在. 此空亦空故言空空. 空旣空故無

復能轉. 故言不轉也. 如虛空卽是大空. 執

方計破故言如虛空. 無所有性卽畢竟空. 諸

法無遺餘故. 名畢竟空. 以畢竟空故. 無

所有性也. 一切言語道斷卽一切空. 一切空

不可說故言語道斷. 不生卽有爲空. 有爲是

因緣和合. 旣不合卽不生. 不出卽無爲空. 無

名出離. 出離法空故名不出. 不起卽無始

空. 心原初不可得故無起. 無名卽性空可

解. 無相卽相空. 實無所有卽不可得空. 無量

卽有法空. 有法卽有量. 有量旣空故言無量.

無邊卽無法空. 無法則是邊表. 今空故則無

邊. 無□卽有法無法空. 二不可得故言無□.

無障卽散空. 妨障不可得故言無障. 十八空

皆是中道正慧. 皆名爲空. 隨十八種境故

言十八耳. 大經云. 如來常修十八空義故.

故用十八空. 用釋十八句也. 偈有二十八

行三句爲三. 初一行頌標章. 次二十二行

頌修行. 後五行三句明行成. 長行行近別

釋. 偈中合頌. 正言意同開合互現. 廣略之解

彌復可依. 上行近二文各有三. 今偈合頌

不復次第. 初應入行下十四行. 頌事遠近.

上有十種遠離. 頌中略不次第. 在文可見.

亦是頌人空行處. 取意卽兼頌近處三意.

中              欄

故偈云是則名爲行處近處. 常離國王者. 比

丘親近國王有十非法. 一陰謀王命. 二王

誅大臣. 三典藏亡寶. 四宮人懷妊. 五王身

中毒. 六大臣諍競. 七二國交兵. 八王[&FFFF]#不

施民. 九□民物. 十多疾疫. 謂比丘行[&FFFF]#.

有此十事. 一切臣民謂是比丘所作. 作此

謗比丘. 卽謗法亦謗佛. 故佛不令親近

王也. 外道梵志者. 摩[&FFFF]#伽經云. 初人名梵

天造一韋陀. 次名白淨變一爲四. 一名

[&FFFF]#誦韋陀. 二名祭祀. 三名歌詠. 四名禳災.

一一各三十二萬偈. 合成一百二十八萬偈.

有一千七百卷也. 次名弗沙. 有二十五弟

子. 各於一韋陀能廣分別. 遂有二十五韋

陀. 次有人名鸚鵡. 變一韋陀爲十八. 次有

人名善道. 有二十一弟子. 變爲二十一韋

陀. 如是展轉變爲千二百六韋陀也. 毘陀

論此云智論. 婆耶娑造. 凡四種. 一信力毘

陀. 明事火滅罪. 二耶受毘陀. 明供養婆羅

門得福. 三娑摩毘陀. 明和合二國. 四阿陀

婆毘陀. 明□戰. 讀此四論自稱一切智人.

毘伽羅此名記論. 婆尼尼造. 明種種經書幷

諸雜語. [&FFFF]#世師論優留□造. 此□最勝. 出世

八百年明六諦. 迦毘羅此□黃頭. 亦云龜

種. 造論名僧□. 僧□此云無頂. 因人名論

故言迦毘羅. 說二十五諦. 小乘三藏學者.

佛在波羅柰. 最初爲五人說契經修多羅

藏佛在羅閱祇. 最初爲須那提說毘尼藏.

佛在毘舍離□□池. 最初爲跋耆子. 說阿

毘曇藏. 五百羅漢初夜集阿毘曇藏相續解

下              欄

脫經此爲三藏學也. 深著五欲欲相者. 四

天下人龍須輪四天王皆根相到. □利天以

風爲事. 炎天相近爲事. 兜1率相牽爲事.

化樂天相視爲事. 他化自在心念爲事. 上天

皆離欲. 寡女處女者. 阿難問佛. 如來滅後

見女人云何. 佛言. 勿與相見. 設見勿共語.

設共語當專心念佛. 及諸不男. 彼名般□

者. 此□黃門. 黃門者. 有男女形不能男

女. 入里乞食者. 雜阿 含云. 有一羊往糞聚

飽食. 還群 貢高我得好食.  比丘亦如是. 得

四事已起染著欲想不知出要. 設不得□

生想. 設得向諸比丘貢高毁□他人.  2我得

彼不能得. 是爲羊比丘乞食. 師子王遇大

獸卽□. 不味不著. 得小獸卽□. 不鄙不

薄. 比丘亦爾. 得四事供養不起染著無

有欲想自知出要. 設不得利養. 不起亂

念無增減心. 是爲師子王比丘乞食. 乞

行役病四事. 而前後八時明八精進八懈怠.

乞食前作是念. 爲 修道補飢瘡. 乞雖未得

不廢念行. 乞食得已爲報恩念道不輟.

前後兩時倍加精進. 餘三事前後亦如是. 反

此名八懈怠. 寶雲經明乞食作四分. 一分

奉同梵行. 一分與[&FFFF]#人. 一分施鬼神. 一分

自食. 又復不行下. 第二八行頌非遠非近理

遠近處. 若有比丘下. 第三五行三句明行成

又三. 初一行半標行成. 事成外儀無失. 理

成內心無滯. 故云無怯弱也. 次菩薩有時

下. 第二三行. 行成而得安樂. 後一行一句.

頌長行總3結. 菩薩入靜室下. 釋安樂之因.

經數: 一七一八

經名: 妙法蓮華經文句卷第九上

頁數: 一二二

上              欄

因修禪定止於過惡. 得人無我外則不

損因修智慧離諸取著. 得法無我內無

[&FFFF]#倒. 是則心不怯 弱. 不怯弱名安樂也. 文

殊下. 第三一行一句.  頌長行總結也. 第二

口安樂行. 亦長行偈頌. 長行爲二. 一標章.

二釋行法. 標章如文. 若口宣說下. 釋行法

又二. 謂止行觀行. 止爲四. 一不說過. 二不

輕慢. 三不歎毁. 四不怨嫌. 初不樂說人經

過者. 人聽有過法有何過. 七方便法是佛

隨他意語. 名不了義. 若過其法則惱其人.

非安樂行相也二亦不輕慢者. 不倚圓□

偏. 重實輕權也. 三不說他人長短者. 初

不 說一切人. 次別擧聲聞. 夫人惡聞其失

故不譚短. 面譽對毁故不稱長. 亦不約張

說趙長. 趙  謂以他長譏己短寄彼諷此.

亦不得向張說 趙短. 背毁於彼亦復背毁

於我. 爲此義故善惡俱止也. 又不說長短

者. 日藏第一云. 初中後夜減省睡眠. 精進坐

禪誦經修道. 背捨生死向涅槃路. 不稱

他短不說己長. 謙下卑遜不自□高. 衣食

知足頭陀精進不放逸行. 係念思惟心不馳

散於一切衆生起慈悲心. 又如修多羅所

說空行. 自讀誦敎人讀誦. 不謗他不說他

過不稱己長. 於聲聞人又根性不定. 若歎

二乘或令彼退大取小. 若毁□二乘. 或令

其大小俱失兩無所取也. 四不生怨嫌心

者. 若謂其人法 妨害我道卽是怨心. 謂其

鄙劣卽是嫌心. 心機一動聲說卽發. 杜說

過之源故不生怨嫌也. 善修如是下觀行

中              欄

門也. 觀諸法空無所取著心不苟執. 不

逆人意不違法相. 則不說小乘法答. 但

以大乘答者. 若見無大機而說小得方便

益. 若不見無大而說小妨其大緣. 等是不

見但說大無咎. 偈有十六行半爲三. 初二

行 頌標 章. 次九行半頌前行法 . 後五行明

行成. 初二行頌上住安樂行. 上總稱應住.

頌中別出行相. 行相者有三. 安隱說法者半

行. 欲令前人得安隱道及果. 卽入室義. 淸

淨地等半行. 卽坐座義. 油塗身等一行. 卽著

衣義. 三法導口業名安樂行. 安處法座下

九行半. 頌行爲二. 初五行半頌止行 . 次四

行頌觀行. 上止行有四. 今具頌. 初隨問爲

說半行頌不輕慢. 慢則不隨. 若有比 丘至

隨義答. 二二行半頌不說長短. 但依義不

譚人好惡. 若有難問隨義答者 有二. 一可

答. 二不可答.  問答相難詰相上下. 若勝負

則自知.  是爲智者語. 是放恣敢有違者誅

之. 是爲王者語. 長短是非皆不知. 唯覓勝

而已. 是1爲愚者語. 因緣譬喩去至入於佛

道. 三一行半追頌不樂 說人法 過. 若說人

過 生人毒念. 今不說過故.  使發心入佛

道. 佛道從喜生也. 除懶惰意. 四一行頌無

怨嫌. 怨嫌心起則懈懶憂惱. 今以慈心說

法無 怨嫌者. 精進無憂. 上長行皆約止善

說. 頌中皆約行善也. 從晝夜常說無上道

敎去. 第二四行頌上觀門. 上云但以大2乘

答. 頌云說無上道. 上云令得一切種智. 頌

云願成佛道. 我滅3度下. 第4二五行偈. 明

下              欄

口安樂行成. 初一行標行成. 次無 嫉下. 第

5三二行明內無過則外難不生. 如無臭

物蠅則不來. 次智者如是下. 第三一行明

內有善法所以行成. 如我上說者. 若內無過

如長行中說. 若內有善如偈中說. 次其人

功德下. 第四一行格量功德如文. 第三意

安樂行. 亦長行偈頌長行亦爲三. 標章釋行

結成. 釋中亦先止後觀. 止中有四. 一不嫉

諂. 二不輕罵. 三不惱亂. 四不諍競. 夫二乘

欲速出生死先除貪欲. 菩薩先除瞋見. 嫉

是瞋垢諂是見垢. 嫉忌違慈悲之心. 非化他

之法. 諂□乖智慧之道. 非自行之法. 智慧

被障將何上心. 慈悲6苟妨將何下化. 安樂

行菩薩最須棄之. 亦勿輕罵下. 不應以圓

行呵別. 知機可責不知勿罵. 容有退善

根義. 比丘下. 不應以圓呵通. 其本無大

機强以圓呵乖心成惱. 通旣被呵圓復未

解. 前疑後悔大小俱失. 去道7紆□名甚遠.

此惱別行人. 比空取證名不得. 此惱通人.

厭生死名懈怠. 悲花明小乘8者爲懈怠.

起大悲心去明觀行亦爲四. 約前四惡而

起於行善. 一於一切起大悲違於嫉諂. 二

於如來起慈父心違於輕罵. 凡心佛道卽

是學人. 敬學如佛不得輕罵. 諸者通三世.

此卽未來如來也. 三於菩薩起大師想違

於惱亂. 理論三乘皆是菩薩. 有化訓德皆衆

生師. 應起師想. 勿言其短. 四平等說法

違於諍論. 平等破偏執諍也. 不多不少量

器利鈍也. 文殊下結行成又二. 一由止惡

經數: 一七一八

經名: 妙法蓮華經文句卷第九上

頁數: 一二三

上              欄

惡不能加. 故云無能惱亂. 二由觀行故勝

人來集. 得好同學也. 偈有六行. 初五行頌

上止觀二行各有四意. 後一行頌行成. 第四

誓願安樂行有二. 初長行. 次偈頌. 長行又

二. 初明行法. 次歎經. 就行法爲三. 標章

行法結成. 標章如文. 行法爲三. 初在家出

家去. 明標誓願境. 二從應作是念去. 明

起誓願之由. 三從我得去正立誓願. 初明

慈誓境. 通取曾發方便心者. 而未出三界

名在家. 斷通惑盡名出家. 此攝得兩種二

乘三種菩薩. 此輩亦具無明. 亦應是大悲

境. 但其皆曾發 心. 與慈誓相應. 須與其圓

道圓果之樂. 故言生大慈心耳. 悲境者非

菩薩人. 通取未曾發方便心者. 名非菩

薩. 全不歸向方便肉復眞實. 此悲境攝得

一切三界內者. 此等亦須與樂. 但其流轉無

際. 正與悲誓相應. 宜拔其罪因罪果. 故

言生大悲心耳. 從應作是念至隨宜說法

者. 卽起慈之由. 由諸樂小執佛方便以爲

眞實. 不會圓道故言大失. 大失是慈誓之

由. 從不聞不知去. 是悲誓之由. 由未發偏

圓心不聞偏圓二道故. 以不聞偏道無

聞慧. 不知者無思慧. 不覺者無修慧. 又無

圓三慧. 何者不問故不聞. 不信故不知. 不

解故不修. 偏圓三慧權實皆無. 甚可憐愍.

起悲之由. 從其人雖不問不信此經去. 正

發誓願. 彼雖不問不信偏圓二道. 菩薩

不約偏發誓. 但欲與其圓道三慧. 故言雖

不問不信此經我得三菩提引令得入也. 誓

中              欄

願菩提智慧神通. 皆約安樂行得. 何者深

觀如來座. 故得智慧力. 四辯莊嚴能以慧

拔也. 深觀如來室如來衣. 得大善寂力. 不

起滅定現諸威儀. 神通福德莊嚴先以定

動也. 從文殊去. 是結行成爲三. 初總結

無過失則是行成. 行云何成. 以其立大誓

願故. 入如來室行成. 以其知四衆失圓

道故. 卽如來座行成以其誓制其心不懈

怠故.  如來衣行成. 三行具立故言行成. 無

過失者. 慈悲成故無瞋垢失. 如來1衣成故

無懈怠. 如來座成故無諂曲也. 常爲比丘

下. 第二別結慈悲行成. 以慈成故攝得四

衆人天供養聽法. 誓願成故感佛神通諸天

作護. 如來座2成聽者歡喜. 所以下. 第三釋

誓行成. 三世佛尙守護. 肉諸天耶. 從文殊

至是法華下. 第二歎經難聞又二. 法說譬

說. 法說又二. 一昔未曾顯說故昔不得. 二

今日乃得. 譬說亦二. 一不與珠譬. 譬昔未

曾顯說. 二與珠譬. 譬今日得聞二譬各有

開合. 不與珠譬爲六. 一威伏諸國. 二小王

不順. 三起兵往罰. 四有功歡喜. 五隨功賞

賜. 六而不與珠. 輪王譬如來化世. 降伏

諸國譬陰界入諸境. 二小王譬煩惱等. 未

得無漏調伏. 名不順其命. 三起種種兵. 譬

七賢中方法爲前軍須陀斯陀中方法爲次

軍阿那阿羅3漢中方法爲後軍. 所破者是

三毒等分八萬四千之寇盜. 能破者是八萬

四千法門之官兵. 王見兵下. 第四有功歡喜.

隨功賞下. 第五隨功賞賜者. 田卽三昧宅卽

下              欄

智慧. 聚落初果二果. 邑卽三果城卽涅槃. 衣

服卽□忍善法. 嚴身之具助道善法也. 種種

七寶卽七覺等. 象馬車乘卽二乘4盡無生智

也. 奴婢卽神通. 得有漏善法如人民. 唯□

中下. 第六而不與珠. 有出分毁機爲小

功勳. 有出變易之機爲大功勳. 驚怪者. 未

有大勳忽賜□珠. 諸臣皆怪. 譬衆生大機

未動忽說此經二乘疑惑菩薩驚怪. 合六

譬一一如文. 文殊如輪王下. 與珠譬又二.

一有大勳. 二與珠. 明珠者. 明譬中道智圓

譬於常. 在頂者. 極果所宗. □中者. 實爲權

所隱. 解□卽開權. 與珠卽顯實. 合亦二能

令至於一切智. 智卽果名是行一也. 第一之

說者. 是敎一. □藏是理一. 兼得人一也. 偈

有十四行半爲二. 初四行頌上行法. 次十

行半頌上歎經. 初頌行法又二. 初一行超

頌行成. 上總明行成今頌別顯. 常行忍辱

頌著衣行成. 哀愍一切頌入室行成. 乃能演

說頌坐座行成. 次後末世下. 第二三行頌修

行法. 上有三境由誓等. 偈具頌. 次譬如强力

下. 第 二有十行半. 頌上歎法難聞. 上有法

譬合. 今但頌譬合. 頌譬有二. 初三行頌不

與珠. 次如有勇下. 第二一行頌與珠. 次如來

亦爾下. 第二合譬初三行半頌合不與珠次

旣知衆生下. 第二三行頌合與珠. 其中細

開(云云). 我滅度後下二十三行. 是品之第三

總結行成感徵之相. 以勸修行爲三. 初一

行半結勸四行. 次二十行半擧三報以勸.

亦名三障淸淨. 後一行總結也. 三障淨轉現

經數: 一七一八

經名: 妙法蓮華經文句卷第九上

頁數: 一二四

上              欄

生後世惡業盡. 卽得現生後勝報也初一行

無憂惱. 是報障轉轉現1報. 二半行不生貧

窮. 是業障轉轉生報也. 三衆生樂見下十九

行. 煩惱障轉轉後報也. 今初讀是經一行

滅現世憂惱. 卽除苦受之報. 此轉現報心.

無病痛等卽轉報色也. 不生貧窮下. 第二半

行轉惡業也. 惡業因應感惡果. 經力轉惡

因得好果. 卽轉生報也. 不生卽無惡生業.

現在持經不作貧窮業. 來世不生卑賤也.

衆生樂見下十九行. 明後報轉. 轉三煩惱

障也. 爲二. 初三行別明三煩惱障轉. 二十

六行總明一切障轉也. 初又三. 初衆生樂見

下一行. 別明貪障轉. 多欲者則人忽慢. 又障

生梵天. 欲障轉故人所樂見. 天童給使也.

刀杖不加下. 第二一行半別明瞋障轉. 捨瞋

則除內刀箭. 入陣則外刀不傷. 智慧光明

下半行. 三別明愚癡障轉. 若於夢中夢見妙

事下. 第二有十六行. 總明一切煩惱障轉

也. 亦是後報轉. 持經現感此相. 當知過去

久已成就. 今[&FFFF]#緣而發耳. 又有成佛因果

等相. □是後報故. 於夢中見未來後報之

相. 百千萬劫事在一念夢中. 用表妙法不可

思議一中無量無量中一. 是相前現後當剋

果. 又爲六. 從初信心乃至妙覺八相成佛.

皆如來莊嚴而自莊嚴. 卽忍辱報. 約初三行

夢入十信又二. 初二行半慈悲報. 次半行正

見無癡報. 次又見諸佛下. 二六行半夢入十

住. 次又見自身在下. 三三句夢修十行. 次

2證諸實相下. 四一句夢悟十□向. 次3深入

中              欄

禪定下. 五半行夢入十地. 次諸佛身金下. 六

五行夢入妙覺. 旣云證不退智卽爲授記

者. 當知得入初住無生得記之位也. 又見

自身在山林. 知是十行修習善法也. 證諸

實相. 知是十□向. 正觀中道位也. 深入禪

定. 卽第十地中無垢三昧. 入金剛定諸佛皆

現. 摩頂受職也. 夢八相佛以知妙覺. 此中

或是初住能八相成佛之相. 仍前次位寄譚

極覺耳. 若後惡世一行. 總結行成也. 信根

者. 於三寶得堅固信. 一切不能沮壞. 精進

根者得四正勤. 念根得四念處觀. 勤方便

調伏貪憂. 定根得四禪. 慧根是4得解四諦.

如實知也. 又信根於如來. 發菩提心所得

淨信也. 精進根於如來所. 發心所起精進.

念根於如來. 發心所起念. 定根於如來所.

起三昧. 慧根於如來所. 起智慧. 八正是沙

門道. 亦是沙門法. 成就貪瞋一切煩惱盡. 是

沙門義四果是沙門果. 夢者. 從須陀洹至

支佛悉有夢. 唯佛不夢. 無疑無習氣故不

夢. 從五事故有夢. 如偈說. 以疑心分別.

學習因現事. 非人來相語. 因此五事夢. 又

是所更聞見及諸患. 爲七事故有夢. 現在

意識尙不見色. 云何夢中意地見色. 答皆

是曾見曾聞故想耳. 又5是吉不吉相耳. 夢中

無通無宿命智. 云何能見未來世事. 答此

非願智境界乃是比知. 諸人曾有如是夢

如是果. 今以比知耳. 問誰眠. 答五道及中陰

皆有眠. 在胎諸根具者亦是眠. 乃至佛亦

眠. 問眠是愚是蓋. 此云何通. 答佛起現前欲

下              欄

調身故眠. 非蓋非愚眠也6◎

◎7釋8從地踊出品

師嚴道尊鞠躬祇奉. 如來一命四方奔踊. 故

言從地踊出品. 三世化導惠利無疆. 一月萬

影孰能思量. 召過以示現. 弘經以益當. 故

言從地踊出品. 虛空湛然無早無晩. 或者

執[&FFFF]#而闇其本. 召昔示今破近顯遠. 故

言從地踊出品. 寂場少父寂光老兒. 示其

藥力咸令得知. 故言從地踊出品. 文云. 是

從何所來. 以何因緣集. 今以諸義釋品.

顯四悉檀因緣之解. 故言從地踊出品. 此下

是大段. 第二開師門之近[&FFFF]#. 顯佛地之遠

本. 其文爲三. 一從此下. 至汝等自當因是

得聞. 9序段也. 二從爾時釋迦告彌勒下. 至

分別功德品彌勒說十九行偈. 正說段也. 三

從偈後下十一品半. 流通段(云云). 序文爲

二. 一踊出二疑問. 踊出爲三. 一他方菩薩

請弘經. 二如來不許. 三下方踊出. 他方菩

薩聞通經福大. 咸欲發願住此弘宣. 故請

爲之. 如來止之凡有三義. 汝等各各自有

己10任. 若住此土廢彼利益11一. 又他方此

土結緣事淺. 雖欲宣授必無巨益二. 又若

許之則不得召下. 下若不來[&FFFF]#不得破遠

不得顯. 是爲三義. 如來止之. 召下方來

亦有三義. 是我弟子應弘我法. 以緣深廣

能遍此土益. 遍分身土益. 遍他方土益.

又得開近顯遠. 是故止彼而召下也. 從佛

說是時下. 是第三下方踊出爲二. 一經家[&FFFF]#

相. 二明問訊. 兩段各五. 初五者. 一踊出二

經數: 一七一八

經名: 妙法蓮華經文句卷第九上

頁數: 一二五

上              欄

身相三住處四聞命五眷屬. 住處者常寂光

土也. 常卽常德. 寂卽樂德. 光卽淨我. 是

爲四德□1密之藏. 是其住處. 以不住法住

□藏中. 下方者. 法性之淵底. 玄宗之極地故

言下方. 在下不屬此. 空中不屬彼. 非此

非彼卽中道也. 出此不在上不在此下.

不上不下住在空中. 亦是中道也. 來之由

者. 聞命故來. 弘法故來. 破執故來. 顯本

故來. 皆如上說. 所將眷屬者. 若人情往

望. 謂領六萬五萬□沙者爲多. 領三二

一者爲少. 單己者隻獨. 若依文往尋. 六萬

五萬者爲少. 單己者爲多. 文云單己獨處

者. 其數轉過上. 若依法門者. 一一皆是導

師德. 能引衆人至於寶所. 當知一己非獨

六萬非多. 一卽一道淸淨. 二卽定慧. 三卽戒

定慧. 四卽四諦. 五卽五眼. 六卽六度. 一一度

具十法界. 一一界各有十. 十卽有百百卽

具千. 十善卽2有萬. 一度具萬. 六度卽六萬

法門. 多不爲多一不爲少. 非多非少而多

而少(云云). 是諸菩薩從地出下. 第二問訊爲

五. 一三業供養. 二陳問訊之辭. 三佛答安

樂. 四偈頌隨喜. 五如來述歎. 就初三業供

養. 經五十小劫謂如半日. 四衆遍見. 此乃

隱長而現短. 借其3神力令狹而見廣. 俱

是不可思議也. 拜□是身[&FFFF]#法是口瞻仰是

意. 五十小劫與半日者. 此是時節不可思

議. 如來所見不以二相. 下方菩薩常面稱

揚. 如來默然常受其[&FFFF]#. 解者卽短而長. 謂

五十小劫. 惑者卽長而短. 謂如半日. 斯爲

中              欄

本[&FFFF]#而作弄引. 如來未說闇本而執[&FFFF]#. 佛

若開顯悟近而達遠. 亦知不思議一也. 四

衆遍見菩薩者. 亦是不思議也. 夫肉眼天眼

所見不遠. 而今所[&FFFF]#充滿虛空. 見雨猛

知龍大. 見花盛知池深. 見應滿虛空. 則

知眞彌法界也. 初標四導師. 次陳問辭.

4問又二. 長行偈頌. 長5行有二. 一問如來

安樂. 二問衆生易度(云云). 但擧四人者. 欲

擬開示悟入四十位耳. 如華嚴但擧法慧

6德林金幢金藏7說四十位(云云). 三如來具

答. 安樂易度兩事相成. 易度則安樂. 安樂則

易度. 易度爲兩. 一根利德厚. 世世8已來常

受大化. 始見我身卽[&FFFF]#華嚴入如來慧. 果

熟易零. 是衆生易度. 二根鈍德薄. 世世已來

不受大化. 爲是人故須開鈍說漸. 三藏

方等般若而調伏之. 亦令此人今聞法華

入於佛慧. 比前雖難於佛甚易佛識其宜

方便得所. 薄須塗□慧悟是同. 今略擧十

意釋之. 第一始見今見. 第二開合不開合.

第三□廣橫略. 第四本一[&FFFF]#多[&FFFF]#共本獨. 第

五加說不加說. 第六變土不變土. 第七多處

不多處. 第八斥奪不斥奪. 第九直顯實開權

顯實. 第十利根初熟鈍根後熟. 第一始見今

見者. 初成道時名始見. 法華座席久後眞實

名今見也. 日照高山卽說於頓. 不開不

合爲不入者開頓說漸. 五味調伏令漸歸

頓. 頓直□入9入於法界故言□廣. 不歷

方便故言橫略. 今歷五味卽是橫廣. 得入

佛慧亦是□廣. 一臺故本一. 千葉故[&FFFF]#多. [&FFFF]#

下              欄

與衆經同故言共. 本與衆經異故言獨.

加四菩薩說四十位. 自說開示悟入不加

於他. 花王世界故言不變. 二變土田故言變

土. 七處八會是爲多處. 耆□□山遠處虛

空故不多處. 滅化城改客作故言斥奪.

無如此事故不斥奪. 行大直道名直顯實.

決了聲聞法. 名開權顯實. 根利緣熟始入

佛慧. 根鈍後熟今入佛慧. 緣宜不同略爲

十異. 種智法界等無差別. 故文云. 始見我

身聞我所說. 卽皆信受入如來慧. 除先修

習學小乘者. 今於此經入於佛慧. 明文在

玆不須疑也. 諸師見其緣異. 逐緣異解迷

不知10反去道轉遠. 若識理同千車共轍.

佛慧則無殊也. 舊云. 華嚴了義滿字常住. 法

華不了義非滿非常. 今以此文□之. 若始

入是了義. 今入不了義者. 始入是佛慧. 今入

非佛慧. 若佛慧旣齊了義亦等. 滿字常住悉

然(云云). 地人呼華嚴爲圓宗. 法華爲不眞宗.

今亦用此文□之. 第四菩薩領解隨喜. 能問

者. 卽是華嚴中四大士. 法華中身子三請俱

是能問也. 所問者. 卽是問佛智慧也. 第五

如來述歎者. 與問碩異. 問家隨喜能問人皆

是菩薩. 及所化人聞已信行我等隨喜. 如來

述歎能化人生隨喜者. 此義云何. 然能問者

皆是古佛. 汝能隨喜卽是如來. 菩薩隨喜其

[&FFFF]#. 如來述歎其本. 此亦11密表壽量(云云). 爾

時彌勒及八萬大士下. 第二疑問序. 自寂場

已降. 今座已往. 十方大士來會不絶. 雖不

可限我以補處智力悉見悉知. 而於此衆

經數: 一七一八

經名: 妙法蓮華經文句卷第九上

頁數: 一二六

上              欄

不識一人. 然我遊化十方覲奉諸佛. 諸佛

大衆快所1□知. 就履歷之處亦所不識.

若來若去如是推之皆所不識. 又彼諸大

士是前進先達. 彌勒是後番末學. 後不2知

前故所不識. 又彼等大士. 本實相底應現

十方. 別頭敎化所有眞應. 非彌勒境界是故

不識. 又佛託弘經召諸大士. 大士聞師命

故來3蜜聞壽量. 非時衆所知故言不識. 此

約四悉檀. 釋疑問序也(云云). 疑問爲二. 一

此土菩薩疑. 二他土菩薩疑. 此土疑又二. 初

長行疑念. 次偈. 十九行半偈正問. 又爲五.

初一行一句問何處來. 次何因緣下. 第二一

行三句. 問何因緣來. 次一一諸菩薩下. 第三

九行[&FFFF]#其數量. 次是諸大威德下. 第四兩行

問其師誰. 次如是菩薩神通下. 第五五行半.

結請又五. 初兩句結歎. 次四方地下. 第二兩

行請答來處. 次我於此衆下. 第三一行請

答來緣. 次今此之大4衆下. 第四一行半大

5會同請. 次無量德下. 第五二句請答師主

(云云). 二他方菩薩疑者. 分身眷屬橫在十方.

與彌勒同疑. 二土俱不知本地. 欲顯成道

甚久. 各各陳疑已佛佛皆抑待彌勒(云云)

○爾時釋迦牟尼佛告彌勒下. 第二正說文爲

二. 先長行次偈頌誡許. 後正說長行先述[&FFFF]#.

次誡. 誡勿亂勿怠勿退. 次許標果智. 果智

者如來知見. 知見妙果也. 次開化敎者宣示

也自在神力者. 過去益物也. 師子奮迅者. 現

在十方分身所被之處也. 或云奮迅將前之

狀也. 此表未來常住益物之相也. 大勢威猛

中              欄

者. 未來益物也. 或以此爲現在. 震動十方

隨人意用耳. 幸依文次第者好. 又私謂. 如

來自在者我也. 神通者樂也. 師子奮迅. 奮迅

除垢淨也. 大勢威猛. 未來益物卽常也. 此

點四德意也(云云). 四行偈. 初三句頌三誡.

後三行一句頌許. 初一句頌標智慧果. 次

三行頌三世. 爾時世尊下. 第二卽正說段也.

文爲三. 此去盡壽量品. 正開近顯遠. 二分

別品初. 總授法身記. 三彌勒總申領解. 初

又二. 先略開近顯遠動執生疑. 次廣開近

顯遠斷惑生信. 略又二. 一略開. 二因疑更

請. 就略開有長行偈頌. 此中但答二問. 不

答何因緣集. 由不答故所以重請. 長行雙

答雙釋如文. 釋下方空中住者. 釋論明有

底散三昧. 應作四說. 有者三有也. 底者非想

非非想也. 以深勝故爲底. 又有者名相也.

底者空也. 以空寂故爲底. 又有者二邊俗

也. 底者邊際智滿故爲底. 今經以下方空

爲底. 不是上界不是下界. 表中道爲底.

此是約敎分別(云云). 於諸經典下釋也. 師知

弟子備智斷兩德. 初是雙修智斷. 次雙證

智斷. 於經典分別是修智. 正憶念是修斷.

不樂在衆是證6斷. 勤行精進是證智. 從

不依止人天而住. 是釋處也. 人天是二邊. 不

住不著也. 深智無□者. 依不思議智也. 樂

於佛法者. 樂不思議境也. 境智甚微非近

行菩薩也. 偈八行半. 初五行半頌答兩問.

下三行頌雙釋(云云). 爾時彌勒下因疑更請.

有長行偈頌. 長行爲二. 一疑二請. 聞上菩

下              欄

提樹下乃敎化之今皆住不退. 又聞我從久

遠來敎化是等衆. 聞此二說動執生疑. 白

佛下騰疑更請又二. 一法二譬. 法說爲三.

初卽白佛下. 一疑成道近所化甚多. 執近而

疑遠也. 次世尊此大菩薩下. 第二所化旣多

行位深妙. 執遠而疑近也. 次世尊如此之事

下. 第三結請. 譬說有開合. 開爲三. 色美髮

黑譬上成道近意也. 指百歲人去. 譬上所

化甚多意也. 淮北諸師以譬釋譬. 父7服還

年藥. 貌同二十五. 子不服藥形如百歲. 若

知藥 力不疑子父. 不知者怪之. 如來橫服

垂[&FFFF]#之藥. 示伽耶始生. 諸菩薩直論本地.

久發道心今住不退. 若佛及佛快知此事.

自下不達不得不疑. 是事難信下結譬也.

初合近譬如文. 從而此大衆下合遠譬.

觀此菩薩久種善根. 非止伽耶發心. 善入

出住者. 九次第定是善入. 師子奮迅是善出.

超越是善住. 通藏意也. 從初地至十地名

善入. 十地入重玄門. 倒修凡夫事名善出.

妙覺遍滿名善住. 別意也. 畢法性三昧8名

善入. 昔楞嚴名善出. 王三昧名善住. 圓意

也. 次第習諸善法. 據因爲善習. 就果爲善

入(云云). 善答難問者. 具二莊嚴也. 七方便之

尊故云寶也. 今日世尊下請答也. 又三. 從

今日下擧佛語. 從我等下. 第二明請意請

意爲二. 一爲現在. 我雖未達信而巳矣. 然

諸菩薩下. 第二爲未來. 淺行喜生誹謗. 新

發意者謗墮惡道. 不退者. 雖信不謗不能

增道. 若爲分別. 謗者則生信. 信者則增道

經數: 一七一八

經名: 妙法蓮華經文句卷第九下

頁數: 一二七

上              欄

(云云). 從唯然下第三請答. 請答亦二. 初除

我等疑及未來下. 第二除未來疑. 偈十四行

頌上法譬. 五行頌法說. 九行頌譬說. 法說

中三. 初一行頌執近. 次此諸佛子下. 第二二

行三句頌疑遠. 後云何而可下. 第三一行一

句頌結請. 頌譬中. 初二行頌開譬. 後世尊

亦如是下七行頌合譬. 亦三. 就初二句頌

合近. 次是諸菩薩等志下. 第二三行半頌

合遠. 後我等從佛聞下. 第三三行頌合請

答(云云)1◎

妙法蓮華經文句卷第九上

妙法蓮華經文句卷第九下

天台智者大師說

◎2釋壽量品

先出異解. 叡師序云. 壽無量劫未足以明

其久. 分身無數不足以異其體. 然則壽量

定其非數. 分身明其不異. 普賢顯其無成.

多寶明其不滅耳. 河西道朗云. 明法身眞

化不異存沒理一. 多寶現明法身常存. 壽量

明與太虛齊量. 道場觀云. 會三歸一乘之

始也. 滅影澄神乘之終也. 滅影謂息[&FFFF]#. 澄

神則明本. 故[&FFFF]#無常而本常也. 注者云. 非

存亡之數曰壽. 出修夭之限稱量. 法身非

形年所攝. 使大士修踐極之照. 不以伽耶

爲成佛百年爲期□也. 竺道生云. 其色身

佛者. 應現而有無有實形. 旣形不實豈有

中              欄

壽哉. 然則萬形同致古今爲一. 古亦今也

今亦古也. 無時不有無處不在. 若有時不

有. 有處不在者. 於衆生然耳. 佛不爾也.

是以極譚長壽. 云伽耶是也. 伽耶是者非

復伽耶. 伽耶旣非. 彼長何獨是乎. 長短斯亡

長短□存焉. 前代匠者如向所說. 多約無

量明常. 近世人師多云壽是量法前過□

沙後倍上數終歸限極而明無常. 又惑者

執品明壽量量是無常那作常解. 今爲答

之. 品直道壽量. 不道壽有量. 不道壽無

量. 爾作無常他作常解此復何咎. 鷸3蚌

相扼. 我乘其弊應具四解. 謂實有量而言

無量. 彌陀是也. 實無量而言量. 如此品及

金光明是也. 實無量而言無量. 如涅槃云

唯佛與佛其壽無量是也. 實有量而言量.

如十八唱滅是也. 品文具有此義. 豈可是

一而非三耶. 問若壽量明常. 4與涅槃何

異. 今反質之. 法華一乘與勝□一乘何異

(云云). 若分別答者. 法華略明常. 涅槃廣明常.

勝□爲一明一. 法華會三明一(云云). 問近

成是方便. 遠成是眞實者. 華嚴寂滅道場. 大

經超前九劫皆成方便. 若爾法華開遠竟. 常

不輕那更近. 當知法華已復方便. 若爾會三

歸一竟. 亦應不會三歸一. 若爾開三顯一

諸佛道同. 開近顯遠亦諸佛道同. 若爾諸佛

皆爾. 非獨釋迦. 若獨釋迦前諸義壞. 答云是

我方便諸佛亦然. 又諸菩薩聞壽量發願. 願

我於未來說壽亦如是. 此卽諸佛道同. 亦

不偏言一近一遠. 故知寄無始無終無近無

下              欄

遠. 顯法身常住. 有始有終有近有遠. 論其

應[&FFFF]#. 用此義望諸經. 對緣雖異終不異也.

旣了衆經諸師不可師也. 問義推常可然

徵文何據. 答明者貴其理. 暗者守其文. 但

尋詮會宗. 是敎之正意. 苟執糟糠問□何

益. 又敎本爲緣. 緣異說異. 或隨欣隨宜隨

治隨悟. 悟則達到已矣. 那更盤□阡陌何

爲. 故云泥洹眞法寶衆生種種門入. 此之謂

也. 又文有多少. 涅槃以未來常住爲宗. 其

文則多. 不以過去久成爲宗. 其文則少. 若

隨多棄少. 則是魔說非佛說也此經以過

去久成爲宗. 點塵數界其文則多. 未來常

住其文則少. 若從多棄少. 頭破作七分. 如

阿梨樹枝. 譬天子[&FFFF]#若多若少俱不可違.

違之得罪. 方便品云. 世間相常住. 於道場

知已. 導師方便說. 此文卽未來常住不滅. 又

云我常住於此. 又云常在靈鷲山. 及餘諸住

處. 普賢觀云. 常波羅蜜所攝成處. 我波羅蜜

所安立處. 如此常文亦復不少. 又此經處

處明法身. 法5身豈不常耶. 問旣明法身. 應

論三德. 答權實二智豈非般若. 三世示現

豈非解脫. 實相本地卽是法身. 三德明文爲

若此也. 釋品. 如來者. 十方三世諸佛二佛

三佛本佛[&FFFF]#佛之通號也. 壽量6者. 詮量也.

詮量十方三世二佛三佛本佛[&FFFF]#佛之功德

也. 今正詮量本地三佛功德. 故言如來壽量

品. 如來義甚多. 且明二三如來. 餘例可解.

二如來者. 成論云. 乘如實道來成正覺故

名如來. 乘是法如如智. 實是法如如境. 道是

經數: 一七一八

經名: 妙法蓮華經文句卷第九下

頁數: 一二八

上              欄

因覺是果. 若單論乘者. 如如無所知. 單明

實者. 如如無能知. 境智和合則有因果. 照

境未窮名因. 盡源爲果. 道覺義成. 卽是

乘 如實道來成正覺. 此眞身如來也. 以如

實智. 乘如實道. 來生三有示成正覺者.

卽應身如來也. 三如來者. 大論云. 如法相

解如法相說故名如來. 如者法如如境. 非

因非果. 有佛無佛性相常然. 遍一切處而無

有異爲如. 不動而至爲來. 指此爲法身

如來也. 法如如智. 乘於如如眞實之道來

成妙覺. 智稱如理. 從理名如從智名來.

卽報身如來. 故論云. 如法相解故名如來

也以如如境智合故. 卽能處處示成正覺.

水銀和眞金. 能塗諸色像. 功德和法身. 處

處應現往. 八相成道轉妙法輪. 卽應身如

來. 故論云. 如法相說故名如來也. 法身如

來名毘盧遮那. 此□遍一切處. 報身如來

名盧舍那. 此□淨滿. 應身如來名釋迦文.

此□度沃焦. 是三如來若單取者則不可也.

大經云. 法身亦非般若亦非解脫亦非. 三法

具足稱□1密藏名大涅槃. 不可一異縱橫

□別. 圓覽三法稱假名如來也. 梵網經結

成華嚴敎. 華臺爲本華葉爲末. 別爲一緣

作如此說. 而本末不得相離. 像法決疑經

結成涅槃. 文云. 或見釋迦爲毘盧遮那. 或

爲盧舍那. 蓋前緣異見. 非佛三也. 普賢觀

結成法華. 文云. 釋迦牟尼名毘盧遮那. 乃

是異名非別體也. 總衆經之意. 當知三佛

非一異明矣. 問此品無三佛名. 那作此釋.

中              欄

答雖不標名而具其義. 文云. 非如非異非

如三界見於三界. 此非偏如顯於圓如. 卽

法身如來義也. 又云. 如來如實知見三界之

相. 卽是如如智稱如如境. 一切種智知見卽

佛眼. 此是報身如來義也. 又云. 或示己身己

事. 或示他身他事. 此卽應身如來義也. 若但

性2德三如來者是橫. 但修*德三如來者是

縱. 先法次報後應亦是縱. 今經圓說不縱不

橫三如來也. 揀縱橫如來尙非今義. 肉三

藏通敎如來耶. 又法華之前. 亦明圓如來

者. 同是[&FFFF]#中所說耳. 發[&FFFF]#顯本三如來者. 永

異諸經. 論云. 示現成 大菩提無上故. 示三

種菩提. 一應化菩提. 隨所應現卽爲示現.

如經出釋氏宮故. 二報佛菩提. 十地滿足

得常涅槃. 如經我實成佛已來無量無邊劫

故. 三法佛菩提. 謂如來藏性淨涅槃不變.

如經如來如實知見三界之相故. 經具其

義論出其名. 不作上釋寧會經論耶.  次

明壽量者壽者受義. 眞如不隔諸法故名

爲受. 又境智相應故名受. 又一期報得百年

不斷故名受. 量者詮量也. 量字則通無的

別據. 詮量法如來以如理爲命報如來以

智慧爲命應如來同緣理爲命. 詮量諸命

若有量若無量若非量 非無量. 法身如來如

理命者. 有佛無佛性相常然. 不論相應與

不相續. 亦無有量及無量. 文云. 非如非 異非

虛非實. 蓋是詮量法 身如理命也. 詮量報

身如來. 以如如智契如如境. 境發智爲報.

智冥境爲受. 境旣無量無邊常住不滅. 智亦

下              欄

如是. 函大蓋大. 文云. 我智力如是. 久修業

所得. 慧光照無量. 壽命無數劫. 此是詮量

報身如來智慧命也. 詮量應身者. 應身同

緣. 緣長同長緣促同促(云云). 自彼於我 何

爲. 文云. 數數現生數數現滅. 或復自說名

字不同年3紀大小. 此是詮量應佛同緣命

也. 復次法身非量非無量. 報身金剛前有量.

金剛後無量. 應身隨緣則有量. 應用不斷則

無量. 通途詮量三句在聖一句屬凡. 有量無

常都非佛義. 舊來所說乃是增減兩謗加誣

於佛. 非魔是何. 四句詮量其義已顯. 爲未

解者.   更常等四句料簡. 先別作次通作. 別者

非常非無常. 雙非理極卽法身也. 常者卽報

身也. 報智境合亦非常非無常. 但取正智圓

滿不生不滅. 過金剛心之前故. 取常爲

報身耳.  亦常亦無常應身也. 應用無盡爲

亦常. 數唱涅槃名亦無常. 無4常者. 金剛心

已前智用增進. 乃至凡夫生滅出沒皆是無

常. 三佛各一句. 凡夫共一句. 此約別敎別

分別也. 通途圓說者. 一一如來悉備四句法.

身四者. 非常非無常. 雙破凡聖八倒 故. 常

者如虛空常故. 無常者無凡夫生滅倒故.

亦常亦無常者. 寂而雙照故. 報身四者. 非常

非無常者. 智冥境故. 常者出過二乘故. 無

常者無生滅倒故. 亦常亦無常能雙照故. 應

身四者. 非常非無常者. 非報非生死故. 常

者常應同故.  無常者同無常故. 亦常亦無常

者. 兩存故. 凡夫旣得無常一句. 通途亦作

四句. 但有性*德之理. 尙無四句名字. 肉行

經數: 一七一八

經名: 妙法蓮華經文句卷第九下

頁數: 一二九

上              欄

用耶. 可以意得不俟說也. 一身卽1是三

身不一不異. 當知一佛身. 卽具諸身壽命

功德. 隨緣感見長短不同. 大經云. 凡夫二

乘見佛壽命猶如冬日. 菩薩所見猶如春

日. 唯佛見佛壽命無量猶如2夏日. 所以

然者. 凡夫博地醫障朦朧. 藏通二乘雖斷

四住不見中道. 若捨分段受法性身未

破無明. 彼土所奉猶是勝應. 當知二乘3□

見冬日. 若諸菩薩未登地住所見同前. 若

破無明乃至受分法身. 與而爲語得見報

身壽命. 奪而爲語猶是勝應. 未窮報身之

源. 未盡法性之極. 所見佛壽猶是春日. 唯

佛與佛窮性盡源. 見法身壽猶如夏日. 大

經擧三譬譬之. 於諸常中虛空第一. 一切

壽命如來第一. 此譬法身壽命無始無終性

相凝湛不同應報也. 二譬如四河皆歸大

海. 此譬報身所修萬善皆感佛報壽命海中

也. 三阿□達池出四大河. 此譬應身壽命從

法報出同他長短也. 此品詮量通明三身.

若從別意正在報身. 何以故義便文會. 義

便者. 報身智慧上冥下契. 三身宛足故言義

便. 文會者. 我成佛已來甚大久遠. 故能三世

利益衆生. 所成卽法身. 能成卽報身. 法報合

故能益物故言文會. 以此推之正意是論

報身佛功德 也. 復次如是三身種種功德. 悉

是本時道場樹下先久成就. 名之爲本. 中間

今日寂滅道場所成就者. 名之爲[&FFFF]#. 諸經

所說本[&FFFF]#者. 卽寂滅道場所成法報爲本.

從本所起勝劣兩應爲[&FFFF]#. 今經所明取寂

中              欄

場及中間所成三身. 皆名爲[&FFFF]#. 取本昔道場

所得三身. 名之爲本. 故與諸經爲異也.

非本無以垂[&FFFF]#. 非[&FFFF]#無以顯本. 本[&FFFF]#雖

殊不思議一也. 肇師之言意在寂場之本

耳. 復次寂場本[&FFFF]#復有多種. 或以涅槃爲

本. 從眞起應爲[&FFFF]#. [&FFFF]#本俱空言思雙斷. 故

不思議一也. 或以俗爲本. 從俗起應爲[&FFFF]#.

[&FFFF]#本深廣下地不能言思邊涯. 故言不可

思議一也. 或以中爲本. 從中起應爲[&FFFF]#.

[&FFFF]#本皆言語道斷心行處滅. 故云不思議一

也. 復次此三非三亦復非 一. 非三非一爲

本. 而三而一爲[&FFFF]#. 皆言語道斷心行處滅.

不思議一也. 未知諸師指何處本[&FFFF]#不思議

一也. 今攝Ｃ四番. 皆是[&FFFF]#中不思議一耳.

遠指本地三番四番不可思議. 以爲其本.

從4箇本而垂[&FFFF]#. 將箇[&FFFF]#而顯本. 本[&FFFF]#雖

殊不思議一. 如此本[&FFFF]#何得不異衆經. 何

得不異諸師. 問諸經各說位行. 或多或少.

華嚴四十一位. 瓔珞五十二位. 名義皆廣. 此

經始末都無此事. 云何言異. 答譬如世人

修種種業集種種寶心種種位. 若無壽命

用財位爲. 大經云. 譬如長者生育一子. 相

師占之有短壽相. 不任紹繼. 父母知已. 忽

之如草. 法門亦爾. 行種種因獲種種果.

現種種通化種種衆. 說種種法度種種人.

總在如來壽命海中. 海中之要法性智應.

5喉襟目[&FFFF]#非異是何. 廣開近顯遠文爲二.

先誡信次正答. 佛旨論誡衆受爲信. 此文

有三誡三請重請重誡. [&FFFF]#門三請一誡. 此中

下              欄

四請四誡. 前後合五誡七請. 奇特大事殷勤

鄭重也. 誠是忠誠諦是審實. 不欺於物言

則詣眞. 昔七方便隨他意語非告誡實. 今

隨自意語示之以要. 故言誠諦. 菩薩旣奉

誠誡不敢致疑. 聞必取信信受誠言也. 正

答有長行偈頌. 長行爲二. 法說譬說. 法說

爲二. 一三世益物. 二總結不虛. 近情唯見

現在八十. 不知過去無6央未來不滅. 故約

三世開近顯遠. 如此利益非獨我然. 諸佛

亦爾. 故總結不虛也. 法而中未來語少. 譬

說偈中文多(云云). 過去益物7文爲二. 一從

如來□密下. 出執近之情. 二從然善男子

下. 破近顯遠. 初又三. 一出所迷法. 二出能

迷衆. 三出迷遠之謂. □密者. 一身卽三身

名爲□. 三身卽一身名爲密. 又昔所不說

名爲□. 唯佛自知名爲密. 神通之力者. 三身

之用也. 神是天然不動之理. 卽法性身也. 通

是無壅不思議慧. 卽報身也. 力是幹用自在.

卽應身也. 佛於三世等有三身. 於諸敎中

□之不傳. 故一切世間天人脩羅.   謂今佛始

於道樹得此三身. 故執近以疑遠. 此本說

中 不復言及二乘但對菩薩. 菩薩攝在天

人修羅三善道內. 餘三惡趣罪重根鈍少智.

不知作此謂也. 故大品但云摩訶衍勝出

天人阿 脩羅.  亦不言三途也. 菩薩有三種.

下方他方舊住. 下方卽本日所化. 故無執近

之謂. 他方舊住俱有二種. 一從法身應生者.

往世先得無生. 或已先聞發[&FFFF]#顯本. 設未得

聞報盡受法性身. 於法身地自應得聞長

經數: 一七一八

經名: 妙法蓮華經文句卷第九下

頁數: 一三○

上              欄

遠之說. 是故應生菩薩. 多無執近之謂. 二者

今生始得無生忍. 及未得者咸有此謂也.

然善男子我實成佛已來下. 第二明破執遣

迷以顯久遠之本. 上文誠諦之誡卽是此也.

就此復二. 一顯遠. 二從自從是來下. 明過

去益物所宜. 就初又二. 一法說顯遠. 二擧

譬格量法說. 成佛已來甚大久遠. 伽耶近謂

卽破. 破近顯遠略有十意. 如玄1義(云云). 此

文正用破近顯遠. 破近謂情廢近顯遠. 廢

於近敎也. 譬中爲三. 一擧譬問. 二答. 三

合顯出長遠. 餘經或明數不可說. 塵沙等爲

喩. 方此此則爲多. 直下塵被點之界已不

可說. 肉不2下塵寧當可說. 下塵不下塵

界尙不可說. 下塵不下塵塵豈可說耶. 肉

復過是寧可說耶. 彌勒等下第二答中. 擧

三人不知也. 合譬如文. 從自從是來下. 明

益物所宜又三. 一益物處. 二拂[&FFFF]#上疑. 三

從若有衆生來至我所下. 正明益物所宜.

須顯處者. 上引譬甚久久居何處. 故云常

在此土及於他國而作佛事如文. 於是中間

下. 拂執[&FFFF]#上之疑. 疑因 疑果. 昔敎所說處

處行因. 又處處得記卽是果疑. 今拂除此

疑. 指然燈佛者卽拂因疑. 又復言其入於

涅槃卽拂果疑. 如此因果非復一條. 皆我

方便非實說也. 故名拂疑. 或有人云. 方便

說然燈佛是我之師. 然實是釋迦現作. 非生

現生非滅現滅. 故言又復言其涅槃. 今謂

不爾. 但取前釋. 何者然燈佛于時緣熟. 以

佛像化之. 我緣未熟但爲菩薩從佛得

中              欄

記. 得記卽是果義. 行行卽是因. 消文自足.

言其者卽是中間施化之其耳. 非謂然燈

也. 又中間益物. 卽有形聲兩益. 若言値然

燈佛者. 此有形益. 又復言其入於涅槃者.

彼佛滅後助佛揚化卽有聲益. 若爾形聲兩

益. 皆屬中間因耳. 旣有形聲之生. 生必有

死死卽入涅槃. 名此爲果耳. 不得言中

間已成佛果. 何者法華之前未說成佛. 何

得有佛果之疑. 舊以然燈是我現作. 此亦

非解. 法華前經未論昔3已成佛. 何敎說然

燈是我所現而佛此疑耶. 若有衆生來至我

所下. 第三正明益物所宜. 又爲二. 一感應

二施化. 至我所者卽是過去衆生漸頓兩機.

冥□法身也. 佛眼觀者. 卽是久已成佛. 用

佛眼鑑照無有遺差. 將欲起於劣勝兩應

而利益之. 善機凡有二力. 一感人天花報.

二感佛道果報. 若以法眼觀知萬善緣其

重輕各得花報. 不能究竟知其終得種智

果報. 若以佛眼圓照萬善知其始末. 此經

一向明佛眼觀知衆生萬善究竟得佛. 一大

事出世之正意也. 信等諸根者. 信等五根也.

慧根卽了因. 餘根卽緣因. 此二善根各有利

鈍. 通攝頓漸機緣. 頓機利鈍卽是圓別根機.

漸機利鈍卽是藏通機緣. 又小乘根名鈍. 大

乘根名利. 又小乘根名利. 人天乘名鈍. 十

法界衆生所有善根利鈍爲機. 不用惡法.

惡法非緣了二因也. 如來悉照十界善機.

隨所應度4而現形聲饒益也. 從處處自說

下. 正明應化所宜又二. 先形聲益. 次得益

下              欄

歡喜. 先形益又二. 先明非生現生. 次非滅現

滅. 自說名字不同者. 形旣其現則有名字因

名召體. 機有優劣形有勝負. 形異故名則

不同. 年紀大小者. 卽形勝負. 勝者卽勝應.

負者卽劣應也. 名不同者. 卽二佛現壽有量

無量也. 處處者. □論則過去之處處行因國

土也橫論卽十方國土也. 名字不同約□處

所. 亦有生法名字不同. 如今之應身望過

去然燈佛等. 約橫國土亦有生法名字. 如

今之望分身. 亦如華嚴十號中所列釋迦異

名若干不同. 又諸經所辯. 佛有三身名字

不同. 所召法體皆異. 或說毘那或舍那或

釋迦. 法身佛或名如如實相第一義般若楞

嚴等比也. 此約示現佛法界身名字不同.

若現九法界身名字不同. 則無量無邊可以

意得. 年紀大小者. 此明壽命長短. 逐上所

現應身. 或說壽二萬. 如迦葉佛時. 或說壽

八萬時. 如彌勒佛時. 傳互明大小縱橫可

知. 就法報應佛壽命大小. 如玄義(云云). 或

三身相望辯大小. 或三身各別皆爲小. 合說

名爲大. 例三默(云云 ). 此皆隨所應度. 爲其

現身及命長短耳. 亦復現言當入涅槃者.

應以滅度而得度者. 卽現滅度也. 令其

戀仰而得解脫. 此義現下譬說中也. 又以

種種方便說微妙法者. 是現聲益也. 小身短

壽卽是說於漸敎. 故言種種方便也. 大身

長壽卽是說. 頓敎. 故言說微妙法. 雖初以

漸終令入大. 故言皆令得歡喜. 仍此歡喜

卽是施化得益. 佛依四悉檀. 施形聲兩益.